EkBass/fiwiki-20250220-pages-articles huggingface dataset:
Frátsia

Frátsia () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 148 (vuonna 2011). Frátsia sijaitsee Kytheran keskiosissa. Se muodostaa laajemman kyläyhdyskunnan (Τοπική Κοινότητα Φρατσίων, Topikí Koinótita Fratsíon), johon kuuluu varsinaisen Frátsian kylän lisäksi Dókanan kylä. Koko yhdyskunnan väkiluku on 167. Frátsian alueella on suuria viljelyskelpoisia maita sekä laitumia karjaa varten. Kylän asukkaat saavat elantonsa maataloudesta, ja kylässä on vuosikymmenten ajan järjestetty maatalousnäyttelyitä. Nykyisin maatalousnäyttely järjestetään elokuisin. Entinen Kreikan parlamentin kansanedustaja Grigórios Kasimátis syntyi Frátsian kylässä. == Lähteet == Luokka:Kytheran kylät
Josef Kaufmann Racing

Josef Kaufmann Racing on saksalainen pikkuformulatalli, joka kilpailee nykyään Eurocup Formula Renault ja Formula Renault NEC -sarjoissa. Tallin perusti vuonna 1982 Josef Kaufmann. Talli debytoi Saksan F3 sarjassa, jossa se sijoittui kolmanneksi. Vuonna 1985 talli voitti sarjan mestaruuden. Vuosina 1986-87 talli kilpaili Nigrin-Sport Auto Junior-sarjassa sijoittuen viidenneksi ja kuudenneksi. Vuonna 1991 talli kilpaili Saksan Formula Renault- sarjassa voittaen sarjan mestaruuden. Vuonna 1994 talli voitti toistamiseen saksan F3 luokan mestaruuden B-sarjassa. Talli jatkoi saksan F3-sarjassa vuosina 1997-2001 kilpaillen myös saksan Formula BMW-sarjassa vuonna 2002 sijoittuen sarjan kolmanneksi. Vuonna 2005 talli voitti Formula BMW sarjan mestaruuden. Talli toisti saman seuraavana vuonna. Vuonna 2007 tallin kuljettaja Adrien Tambay voitti Rookie-sarjan mestaruuden ja sijoittui toiseksi World Final kilpailussa. Vuonna 2008 talli voitti euroopan Formula BMW-sarjan mestaruuden ja vuonna 2009 Rookie Cupin mestaruuden. Vuonna 2010 talli voitti kaksi Formula BMW Europe sarjan mestaruutta. Vuonna 2011 talli kilpaili Eurocup Formula Renault-sarjassa voittaen sarjan mestaruuden. Talli jatkoi sarjassa vuonna 2012 voittaen jälleen sarjan mestaruuden. Vuonna 2013 talli sijoittui sarjassa viidenneksi. ==Aiheesta muualla== *http://www.jk- racing.de/ev_history.htm Luokka:Saksalaiset autourheilutallit
Kovasikajuttu

Kovasikajuttu (kansainvälinen englanninkielinen nimi The Punk Syndrome) on Jukka Kärkkäisen ja J-P Passin ohjaama elokuva ”Suomen kovimmasta punk- yhtyeestä”, Pertti Kurikan Nimipäivistä. Elokuva sai ensi-iltansa 4. toukokuuta 2012 Elokuvassa seurataan Pertti Kurikan Nimipäivät -yhtyeen tietä tuntemattomuudesta suuren yleisön suosioon. Elokuvan jatko-osa Tokasikajuttu julkaistiin vuonna 2017. == Palkinnot == Kovasikajuttu sai vuonna 2012 Tampereen elokuvajuhlien yleisöpalkinnon. Kovasikajuttu esitettiin Kotimaisen kilpailun yli 30-minuuttisten elokuvien sarjassa.Yle, Dokumenttiprojekti Elokuva voitti huhtikuussa 2012 Sveitsissä Visions du Reel -dokumenttifestivaalin kansainvälisen kilpailun tuomariston erikoispalkinnon, joka myönnetään innovatiivisimmalle elokuvalle.Nelonen, Viihde Heinäkuussa 2012 elokuva voitti Puolassa T-Mobile New Horizons -festivaalin Films on Art -sarjan pääpalkinnon.Yle, Kulttuuri Kovasikajuttu oli syksyllä 2012 Suomen ehdokkaana Pohjoismaiden elokuvapalkinnon saajaksi. Syksyllä 2012 elokuvan työryhmälle Jahnukainen, Kärkkäinen, Passi ja Poikselkä myönnettiin elokuvataiteen valtionpalkinto. Helmikuun 2013 Jussi-gaalassa Kovasikajuttu palkittiin parhaana dokumenttielokuvana ja sen leikkaaja Riitta Poikselkä parhaasta leikkauksesta. Maaliskuussa 2013 elokuva sai eniten yleisöääniä yhdysvaltalaisen South by Southwest -tapahtuman kansainvälisessä sarjassa. Lokakuussa 2013 Kovasikajuttu palkittiin vuoden parhaana tv-dokumenttina yleisradioyhtiöiden järjestämässä Prix Europa -kilpailussa. ==Arviot== Varietyn kriitikko antoi elokuvalle kiitosta: ”Poikkeuksellisen mietitty, hauska, kiehtova ja erityisen humaani”.Variety kehuu dokumenttielokuva Kovasikajuttua. Helsingin Sanomat 8.5.2012, s. C 1.Anderson, John: The Punk Syndrome. Viitattu 8.5.2012. Episodi Jani Svensk Film-O-Holic.com Pauliina Savola Ilta-Sanomat Tarmo Poussu MTV Outi Heiskanen V2.fi Jari Tapani Peltonen == Yhtye == Pertti Kurikan Nimipäivät oli vuonna 2009 perustettu punk-yhtye, joka sai alkunsa Lyhty ry:n järjestämässä kehitysvammaisille suunnatussa kulttuurityöpajassa. Yhtyeen nokkamies Pertti Kurikka kirjoitti sanoitukset yhdessä Kari Aallon (laulu) kanssa, sävelsi kappaleet ja soitti kitaraa. Pertin ja Karin lisäksi yhtyeeseen kuuluivat Sami Helle (basso) ja Toni Välitalo (rummut). == Lähteet == * Kovasikajuttu lähtee maailmalle , Hs.fi, kulttuuri. === Viitteet === == Aiheesta muualla == *Elokuvan kotisivu *Kovasikajuttu nähtävillä Ylen Areenassa kolme kuukautta 5.3.2015 alkaen Luokka:Suomalaiset dokumenttielokuvat Luokka:Vuoden 2012 dokumenttielokuvat Luokka:Jussi-palkitut elokuvat Luokka:Musiikkidokumenttielokuvat Luokka:Pertti Kurikan Nimipäivät
Limanpapu

Limanpapu eli voipapu (Phaseolus lunatus eli Phaeolus limensis) on hernekasvien heimoon kuuluva papulaji. Papu on saanut nimensä Perun pääkaupungin Liman mukaan.Mats-Eric Nilsson, Smakernas återkomst, 2010, s. 107 Suuria limanpapuja myydään toisinaan härkäpapuina, vaikka ne ovat eri kasveja.Raholan ruokasanastot viitattu 19.3.2012. == Ulkonäkö ja koko == Limanpapu kasvaa joko 30–90 cm korkeana pensaana tai 2–4 m pitkinä köynnöksinä. Lehdet ovat kolmilehdykkäiset. Kukat ovat valkeat tai violetit. Juuret voivat tunkeutua kahden metrin syvyyteen.Phaseolus lunatus FAO == Alkuperä ja levinneisyys == Limanpapu elää luonnonvaraisena Guatemalassa, Meksikossa ja Perussa. Siitä on jalostettu monia lajikkeita, joita viljellään laajalti tropiikissa. Monet niistä menestyvät vuoristossa, mutta jotkut pärjäävät myös merenpinnan tason kuumuudessa. Toiset genotyypit vaativat kukkiakseen 11–12,3 tunnin päivän, toiset kukkivat olipa päivän pituus mitä vain 9 ja 18 tunnin väliltä. == Ravintoarvo == Limanpapuja kerätään ruoaksi sekä kesken kasvun (vihreinä palkoina) että kypsinä (vaaleankeltaisina). Ne pitää aina keittää, sillä raaoissa pavuissa on myrkkyä. Kuivia papuja liotetaan ennen keittämistä. Kiinassa limanpapuja käytetään myös idätettyinä.Phaseolus lunatus - L. Plants for a future Limanpavussa on vähemmän proteiineja kuin tarhapavussa, mutta proteiinit ovat helpommin imeytyviä, lysiinipitoisuus korkeampi eikä raakojen papujen myrkky ole eläinkokeiden mukaan yhtä vaarallista.[Biochemical and nutritional value of seeds of the lima bean (Phaseolus lunatus) in comparison with those of the common bean (Phaseolus vulgaris).] Pub Med ==Lähteet== == Aiheesta muualla == *ITIS: Phaseolus lunatus *United States Department of Agriculture (USDA): Phaseolus lunatus *Flora of China: Phaseolus lunatus *Dr. Duke's Phytochemical and Ethnobotanical Databases: Phaseolus lunatus *Centre for Agriculture and Biosciences International (CABI): Phaseolus lunatus (lima bean) Luokka:Hernekasvit
Opus vittatum

Opus vittatum (, nauha) oli Antiikin Roomassa käytetty pinnoitustekniikka, jossa Opus caementiciumista valmistetun muuriytimen pinta viimeisteltin vuorottelevin tuffikuutio- ja tiilikerroksin. Menetelmä oli suosittu 300-luvun ensimmäisellä alkukolmanneksella. == Lähteet == * Castrén, Pietilä: Antiikin käsikirja, Otava 2002 ISBN 951-1-12387-4 == Aiheesta muualla == Luokka:Antiikin Rooman arkkitehtuuri
Caymansaarten vaakuna

Caymansaarten vaakuna on Caymansaarten tunnus lipun, kansallislaulun ja moton ohella. Se on otettu käyttöön vuonna 1958. Vaakuna on myös Caymansaarten lipussa. Vaakunan kilvessä on ylhäällä leijona kuvaamassa yhteyksiä Yhdistyneeseen kuningaskuntaan. Alhaalla vettä kuvaavien raitojen päällä on Caymansaarten kolmea saarta kuvaavat kolme tähteä. Vaakunan yllä on lakipunos ja kypäränkoristeena liemikilpikonna ja ananas. Kilpikonna viittaa saarten merenkulkuhistoriaan, punos kuvaa saarten köysiteollisuutta ja ananas yhteyksiä Jamaikaan. Alhaalla nauhassa on saarten motto He hath founded it upon the seas, suomeksi Hän on perustanut sen merille. ==Lähteet== Vaakuna Luokka:Yhdistyneen kuningaskunnan vaakunat
Opus spicatum

Opus spicatum (, tähkä) oli Antiikin Roomassa käytetty pinnoitustekniikka, jota käytettiin ennen kaikkea lattioissa mutta myös seinissä. Siinä keskenään samanlaiset tiilenpalaset aseteltiin laastiin kalanruotokuvioksi - joka menetelmän nimen mukaisesti muistuttaa muodoltaan myös tähkää. Menetelmä oli käytössä 100-luvulta alkaen. == Lähteet == * Castrén, Pietilä: Antiikin käsikirja, Otava 2002 ISBN 951-1-12387-4 == Aiheesta muualla == Luokka:Antiikin Rooman arkkitehtuuri
Raymond Suvigny

Raymond André Marie Suvigny (21. tammikuuta 1903 Pariisi – 26. lokakuuta 1945 Pariisi) oli ranskalainen painonnostaja. Hän voitti kultaa höyhensarjassa vuoden 1932 kesäolympialaisissa Los Angelesissa. Hän oli osallistunut aiemmin vuoden 1924 kesäolympialaisiin Pariisissa.Raymond Suvigny Biography and Olympic Results | Olympics at Sports-Reference.com == Lähteet == Luokka:Ranskalaiset painonnostajat Luokka:Ranskalaiset olympiavoittajat Luokka:Vuonna 1903 syntyneet Luokka:Vuonna 1945 kuolleet
ARTA Engineering

ARTA Engineering (tunnettu aiemmin nimellä Pôle Services) on ranskalainen pikkuformulatalli. Talli perustettiin vuonna 1998 nimellä Pôle Services. Talli kilpaili pitkään Ranskan Formula Renault -sarjassa ja myöhemmin Eurocup Formula Renault -sarjassa ja Formula Renault WEC -sarjassa. Vuonna 2010 tallin nimeksi muutettiin ARTA Engineering. Talli on voittanut Formula Renault MEC -sarjan mestaruuden vuonna 2010 ja Formula Renault Alps Rookie Cup -luokan mestaruuden vuonna 2011. Vuosina 2011-2015 talli kilpaili jälleen Eurocup Formula Renault -sarjassa. ==Lähteet== ==Aiheesta muualla== *https://web.archive.org/web/20160430005400/http://www.arta- engineering.fr/?lang=en Luokka:Ranskalaiset autourheilutallit
René Duverger

René Duverger (30. tammikuuta 1911 Pariisi – 16. elokuuta 1983 Caen) oli ranskalainen painonnostaja. Hän voitti kultaa kevytsarjassa vuoden 1932 kesäolympialaisissa Los Angelesissa. Hän kilpaili myös vuoden 1936 kesäolympialaisissa Berliinissä.René Duverger Biography and Olympic Results | Olympics at Sports-Reference.com == Lähteet == Luokka:Ranskalaiset painonnostajat Luokka:Ranskalaiset olympiavoittajat Luokka:Vuonna 1911 syntyneet Luokka:Vuonna 1983 kuolleet
Simelius

Simelius on suomalainen suku, joka tunnettiin pitkään varsinkin pappissukuna, mutta josta on 1900-luvulla tullut muidenkin alojen vaikuttajia. Osa suvun jäsenistä on suomentanut nimen muotoon Simojoki. ==Historia== Suku on alkujaan Pohjois-Pohjanmaalta ja sen arvellaan asettuneen noin 1400–1500-luvulla Raahen ja Saloisten tienoille, mahdollisesti jo sitä ennen Kalajokilaaksoon. Nimi on johdos vanhasta henkilön- ja talonnimestä Simi (lyhenne Simeonista) ja Saloisten Savonlahden Similän taloa on arveltu alkuperäiseksi kantataloksi, josta olisivat lähtöisin muutkin Pohjois-Pohjanmaan Simi- ja Simelius-nimiset suvut. Sen sijaan eräiden suvun jäsenten 1900-luvun alussa ottaman suomenkielisen nimen viittaus Simojokeen ei sisällä mainittavaa yhtymäkohtaa suvun historiaan. Suvun varhaisin tunnettu jäsen on Johan Simi -niminen porvari, jonka tiedetään asuneen Raahessa vuonna 1677. Hänen pojanpoikansa Henrik Simelius (1677–1716) oli suvun ensimmäinen pappi ja myös ensimmäinen, joka käytti nimestään latinalaistettua muotoa Simelius. Hänen jälkeläisissään oli noin 30 pappia sekä runsaasti lukkareita. Alkuperäisten pappishaarojen sammuttua 1800-luvulla suvun myöhemmät merkittävät papit olivat lukkarien jälkeläisiä. Monista muista Suomen vanhoista pappistaustaisista sivistyssuvuista poiketen pappistraditio on elänyt nykypäivään saakka Simelius–Simojoen suvussa. ==Jäseniä== ===Simelius-nimisiä=== *Jakob Simelius (1785–1826), kielenkääntäjä, kirjapainon omistaja ja sanomalehtimies *Maria Simelius (o.s. Tulindberg, 1792–1843), kirjapainon johtaja, Jakob Simeliuksen puoliso *Helena Kristina Simelius (1821–1889), opettaja, Jakob ja Maria Simeliuksen tytär *Josef Joakim Simelius (1867–1942), Kuopion tuomiorovasti *V. K. Simelius (1877–1934), pankinjohtaja, kansanedustaja *Paavo Simelius (1893–1978), diplomaatti *Sakari Simelius (1900–1985), jalkaväenkenraali, puolustusvoimien komentaja, Paavo Simeliuksen veli *Erkki J. Simelius (1904–1985), teollisuusjohtaja, V. K. Simeliuksen poika *Eino Simelius (1931–2015), korkeushyppääjä ja kiekonheittäjä ===Simojoki-nimisiä=== *Aukusti Simojoki, vuoteen 1935 Simelius (1882–1959), professori, kirjailija, kääntäjä, V. K. Simeliuksen veli *Elias Simojoki, vuoteen 1926 Simelius (1899–1940), pappi, heimoaktivisti, poliitikko *Heikki Simojoki, ent. Simelius (1906–1990), geofyysikko, professori, J. J. Simeliuksen poika *Martti Simojoki, vuoteen 1928 Simelius (1908–1999), arkkipiispa, J. J. Simeliuksen poika *Niilo Simojoki (1910–1992), eversti *Aili Simojoki (1913–1998), muistelmakirjailija, J. J. Simeliuksen tytär *Kaarlo Simojoki (1913–1941), sotakirjailija, Niilo Simojoen veli *Anssi Simojoki (1944–2020), pappi, Niilo Simojoen poika *Pekka Simojoki, muusikkoKoko kansan Pekka ja tyttö onnellinenAatteen miehiä ==Lähteet== Luokka:Suomalaiset suvut
Jean-Roch

Jean-Roch (oikealta nimeltään Jean-Roch Pédri, s. 3. lokakuuta 1966 Toulon, Ranska) on ranskalainen muusikko, DJ ja musiikkituottaja. Tyylilajiltaan hänen musiikkinsa edustaa dancea ja french housea. == Diskografia == === Albumit === * Music Saved My Life (2012) === Singlet === * "Can You Feel It" (2003) * "God Bless Rock'n'Roll" (2006) * "My Love Is Over" (2010) * "I'm Alright" (mukana Flo Rida ja Kat DeLuna) (2011) * "Name of Love" (mukana Nayer ja Pitbull) (2012) Luokka:Ranskalaiset muusikot Luokka:Ranskalaiset DJ:t Luokka:Ranskalaiset musiikkituottajat Luokka:Vuonna 1966 syntyneet Luokka:Elävät henkilöt
Glukoosi-6-fosfaattidehydrogenaasin puutos

Glukoosi-6-fosfaattidehydrogenaasin puutos on maailmanlaajuisesti tyypillisin entsyymien puutostila, mutta Suomessa melko harvinainen. Sitä aiheuttavia mutaatioita on yli 130, ja ne periytyvät resessiivisesti X-kromosomeissa. Puutostila aiheuttaa NADPH:n ja sitä kautta pelkistyneen glutationin vähäisyyttä elimistössä. Seurauksena on hemolyyttinen anemia. Glukoosi-6-fosfaattidehydrogenaasin puutoksesta johtuva anemia voi ilmetä erityisen voimakkaana eräiden lääkeaineiden, kuten malarialääkkeisiin kuuluvan pamakiinin tai sulfonamidilääkityksen seurauksena. Myös härkäpavun visiiniglykosidi voi johtaa toimivan entsyymin puutoksesta kärsiville vakavan hemolyyttisen anemian, favismin. ==Lähteet== Luokka:Verisairaudet
Suomen Hevosurheilumuseo

Suomen Hevosurheilumuseo on Lounais-Hämeessä Ypäjällä sijaitseva erikoismuseo. Vuonna 2006 perustetun museon tehtävänä on arkistoida, tutkia ja esitellä suomalaisen hevosurheilun historiaa. Museorakennus on Ypäjän Hevosopiston alueella, Kartanonkylän kartanon 1700-luvulla rakennetun viljamakasiinin tiloissa. Hevosurheilumuseon kokoelmien vanhimmat esineet ovat peräisin 1600-luvulta. Kokoelmiin kuuluu muun muassa esineistöä olympialaisista ja muista ratsastuksen arvokisoista sekä Puolustusvoimien esineistöä. Museon arkisto käsittää kirjallisuutta ja asiakirjoja 1800-luvulta nykyaikaan. Perusnäyttelyn lisäksi museolla on vuosittain vaihtuva erikoisnäyttely. Suomen Hevosurheilumuseo harjoittaa myös julkaisutoimintaa, ja sen tiloista löytyy museomyymälä. == Lähteet == *Suomen Hevosurheilumuseon sivut Hevosurheilumuseo Museo Luokka:Ypäjän rakennukset ja rakennelmat
Freddy Mansveld

Alfred ”Freddy” Mansveld (2. elokuuta 1911 – ?) oli belgialainen rattikelkkailija ja urheilutoimittaja. Hän kilpaili vuoden 1948 kesäolympialaisissa Sankt Moritzissa ja oli siellä mukana saamassa hopeaa neljän miehen kelkoissa. Loukkaantuminen esti häntä kilpailemasta FIBT:n maailmanmestaruuskilpailuissa 1947, jossa hänet korvattiin Max Houbenin Claude-pojalla.Freddy Mansveld Biography and Olympic Results | Olympics at Sports-Reference.com == Lähteet == Luokka:Belgialaiset rattikelkkailijat Luokka:Belgialaiset olympiamitalistit Luokka:Vuonna 1911 syntyneet Luokka:Kuolinvuosi puuttuu
Igor Tšumak

Igor Vladimirovitš Tšumak (; s. 1. huhtikuuta 1964 Vladivostok) on Neuvostoliittoa edustanut käsipalloilija. Hän kuului kultaa voittaneeseen joukkueeseen sekä vuoden 1988 kesäolympialaisissa Soulissa että vuoden 1992 kesäolympialaisissa Barcelonassa.Igor Chumak Biography and Olympic Results | Olympics at Sports-Reference.com == Lähteet == Luokka:Neuvostoliittolaiset käsipalloilijat Luokka:Neuvostoliittolaiset olympiavoittajat Luokka:Vuonna 1964 syntyneet Luokka:Elävät henkilöt
Notkea Rotta (albumi)

Notkea Rotta on suomalaisen hip hop -ryhmä Notkean Rotan neljäs pitkäsoitto, joka julkaistiin 18. huhtikuuta 2012 Monsp Recordsin kautta. Albumi on ensimmäinen, jolla yhtyeen uusi kitaristi Rane Raitsikka on mukana. Albumin kappaleesta "Paluu betoniin" julkaistiin musiikkivideo huhtikuussa 2012. Albumin toinen musiikkivideo julkaistiin saman vuoden elokuussa kappaleesta "Mitä iistimpää, sitä siistimpää". Albumilla vierailee lukuisia tunnettuja muusikkoja, kuten Ismo Alanko (salanimellä Kullervo Rottapovitsh), Sami Yaffa ja Njassa sekä Kevin Lenear yhdysvaltalaisesta ska-yhtyeestä The Mighty Mighty Bosstones. Albumi nousi julkaisuviikollaan Suomen virallisen albumilistan 13. sijalle. ==Kappaleet== # (Notkea Rotta) # (Notkea Rotta) # (Rautaperse) # (Rohtori Laine) # (Notkea Rotta, Rautaperse, Rohtori Laine) # (Notkea Rotta, Rautaperse) # (Komisario Jyrkkä) # (Notkea Rotta) # (Notkea Rotta, Rautaperse, Rohtori Laine) # (Rohtori Laine) # (Rautaperse) # (Notkea Rotta) # (Rautaperse) == Arvostelut == * Noise.fi: Noise.fi: Levyarvio Viitattu 19.2.2019. * Redrum-187: Redrum-187: Levyarvio Viitattu 19.2.2019. == Lähteet == == Aiheesta muualla == * Notkean Rotan haastattelu Redrum-187 -sivustolla Luokka:Notkean Rotan albumit Luokka:Vuoden 2012 albumit
Vasili Tatištšev

Vasili Nikititš Tatištšev (; 29. huhtikuuta (J: 19. huhtikuuta) 1686 Pihkova – 26. heinäkuuta (J: 15. heinäkuuta) 1750 Boldino) oli merkittävä venäläinen valtiomies ja etnografi, joka muistetaan parhaiten ensimmäisestä kattavasta Venäjän historiaa kuvaavan kirjan kirjoittajana. Töidensä kautta hän toi esille suosikki-ideaansa, että autokratia on paras hallitustapa Venäjälle. ==Elämä== Isänsä puolelta 800-luvun ruhtinas Rurikin jälkeläinen Tatištšev syntyi lähellä Pihkovaa 19. huhtikuuta 1686 (juliaanisen kalenterin mukaan). Valmistuttuaan insinöörikoulusta Moskovasta hän osallistui suureen Pohjan sotaan Ruotsia vastaan. Pietari Suuren palveluksessa hän sai Ulkoasiaintoimistosta merkittävän viran, jota hän käytti Korkeimman salaneuvoston harjoittamaa politiikkaa vastaan ja tukeakseen Annan nousua Venäjän valtaistuimelle vuonna 1730. Keisarinna Annan uskottuna hän sai tuottoisan viran Uralin alueen tehtaiden johtajana. Tässä virassa hän perusti Permin ja Jekaterinburgin kaupungit, jotka ovat sittemmin kasvaneet Uralin alueen keskuksiksi. Baškiirisotien aikana vuosina 1735-1740 hän oli Siperian operaatioiden komentaja talvesta 1736-37 ja koko operaation johtaja keväästä 1737 alkaen. Hänet siirrettiin pois komennosta maaliskuun 1739 jälkeen nimellisesti korruption vuoksi, mutta pääasiallisesti hankkimiensa lukuisten vihollisten vuoksi. Tatištšev päätti virkamiehen uransa Astrahanin kuvernöörinä 1741-44. Hän kuoli Boldinon tilalla lähellä Moskovaa juliaanisen kalenterin mukaan 15. heinäkuuta 1750. ==Teos== Eläköidyttyään virastaan hän omistautui vanhempana valtiomiehenä tieteellisiin asioihin. Ajatellen, että Venäjän historiankirjoitus on laiminlyöty, hän löysi ja julkaisi joitakin kiinnostavia juridisia asiakirjoja, kuten Russkaja pravdan ja vuoden 1550 lakikokoelman (sudebnik, судебник). Hänen pääteoksensa oli ensimmäinen hahmotelma Venäjän historiasta, joka otsikoitiin Venäjän historia varhaisista ajoista alkaen ja joka julkaistiin viidessä osassa hänen kuolemansa jälkeen. Hän myös kokosi ensimmäisen venäjänkielisen ensyklopedisen sanakirjan. Tatištševin teoksen tieteellinen arvo on kyseenalainen, koska jotkut historioitsijat syyttävät häntä epäluotettavien lähteiden kanssa työskentelystä. Sittemmin monet kyseenalaiset lähteet on vahvistettu luotettaviksi. ==Lähteet== * Popov N.: Tatischev and His Time. Moscow, 1861. * Deutch G. M.: Vasily Nikitich Tatischev. Sverdlovsk, 1962. * Peshtich S. L.: Russian historiography of the 18th century, vol. 1-2. Leningrad, 1961, 1965. * Anikin, Andréi : Los Pensadores Rusos. Ideas Socioeconómicas en la Rusia de los Siglos XVIII y XIX,Editorial Progreso, pp. 34-37,URRSS, Moscú, 1990. ==Linkkejä== * Venäjänkielinen biografia muotokuvalla (PDF) * Tatištševin näkemyksiä historiasta * Permin historia Luokka:Venäläiset historioitsijat Luokka:Vuonna 1686 syntyneet Luokka:Vuonna 1750 kuolleet
Ivo Stefanoni

Ivo Stefanoni (s. 5. kesäkuuta 1936) on italialainen entinen soutaja. Hän oli mukana voittamassa kultaa perämiehellisessä nelikossa vuoden 1956 kesäolympialaisissa Melbournessa.Ivo Stefanoni Biography and Olympic Results | Olympics at Sports-Reference.com Stefanoni sai perämiehellisessä nelikossa lisäksi pronssia vuoden 1960 kesäolympialaisissa Roomassa. Vuoden 1964 kesäolympialaisissa Tokiossa hän sijoittui joukkueineen kuudenneksi kahdeksikossa. == Lähteet == Luokka:Italialaiset soutajat Luokka:Italialaiset olympiavoittajat Luokka:Vuonna 1936 syntyneet Luokka:Elävät henkilöt
Romano Sgheiz

Romano Sgheiz (s. 28. kesäkuuta 1937 Colico) on italialainen entinen soutaja. Hän oli mukana voittamassa kultaa perämiehellisessä nelikossa vuoden 1956 kesäolympialaisissa Melbournessa ja sai siinä lisäksi pronssia vuoden 1960 kesäolympialaisissa Roomassa.Romano Sgheiz Biography and Olympic Results | Olympics at Sports-Reference.com Vuoden 1964 kesäolympialaisissa Tokiossa Sgheiz oli mukana sijoittumassa perämiehettömässä nelikossa viidenneksi; vuoden 1968 kesäolympialaisissa Méxicossa hän kilpaili jälleen perämiehellisessä nelikossa sijoittuen joukkueineen neljänneksi. Myös Romanon veli Luciano Sgheiz on olympiaurheilija. == Lähteet == Luokka:Italialaiset soutajat Luokka:Italialaiset olympiavoittajat Luokka:Vuonna 1937 syntyneet Luokka:Elävät henkilöt
Alvaro Leonel Ramazzini Imeri

Alvaro Leonel Ramazzini Imeri (s. 16. heinäkuuta 1947 Guatemala, Guatemala) on guatemalalainen roomalaiskatolinen piispa. Hänet vihittiin papiksi 27. kesäkuuta 1971 ja nimitettiin San Marcosin hiippakunnan piispaksi 15. joulukuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.Catholic-Hierarchy.org: Bishop Alvaro Leonel Ramazzini Imeri Ramazzini Imeri on toiminut alueensa alkuperäiskansojen oikeuksien turvaamiseksi, ja hänelle myönnettiin vuonna 2011 Pacem in Terris -palkinto. Hän on saanut lukuisia tappouhkauksia.Bishop humbled by Pacem in Terris == Lähteet == Luokka:Guatemalalaiset papit Luokka:Katoliset piispat Luokka:Vuonna 1947 syntyneet Luokka:Elävät henkilöt
Johannes Kapp

Johannes Kapp (14. toukokuuta 1929 – 22. syyskuuta 2018) oli saksalainen roomalaiskatolinen piispa. Hänet vihittiin papiksi Fuldan hiippakuntaan 3. huhtikuuta 1954 ja nimitettiin sen vihkipiispaksi sekä Melzin titulaaripiispaksi 8. heinäkuuta 1976. Piispaksi vihkiminen seurasi 12. syyskuuta. Pääkonsekraattorina toimi Eduard Schick, jota avustivat Paul Josef Cordes ja Heinrich Machens. Kapp jäi eläkkeelle 13. heinäkuuta 2004. == Lähteet == Luokka:Saksalaiset papit Luokka:Katoliset piispat Luokka:Vuonna 1929 syntyneet Luokka:Vuonna 2018 kuolleet
Karlheinz Diez

Karlheinz Diez (s. 20. helmikuuta 1954) on saksalainen roomalaiskatolinen piispa. Hänet vihittiin papiksi Fuldan hiippakuntaan 10. lokakuuta 1978 ja nimitettiin sen vihkipiispaksi sekä Villa Regiksen titulaaripiispaksi 13. heinäkuuta 2004. Piispaksi vihkiminen seurasi 26. syyskuuta. Pääkonsekraattorina toimi Heinz Josef Algermissen, jota avustivat Johannes Kapp ja Czeslaw Kozon.Catholic-Hierarchy.org: Bishop Karlheinz Diez == Lähteet == Luokka:Saksalaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
Angelo Vanzin

Angelo Vanzin (8. helmikuuta 1932 – 22. toukokuuta 2018) oli italialainen soutaja. Hän kilpaili vuoden 1956 kesäolympialaisissa Melbournessa ja oli siellä mukana voittamassa kultaa perämiehellisessä nelikossa.Angelo Vanzin Biography and Olympic Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiavoittajat Luokka:Vuonna 1932 syntyneet Luokka:Vuonna 2018 kuolleet
William Becklean

William Russell Becklean (s. 23. kesäkuuta 1936 Kansas City, Missouri) on yhdysvaltalainen entinen soutaja. Hän kilpaili vuoden 1956 kesäolympialaisissa Melbournessa ja oli siellä mukana voittamassa kultaa kahdeksikossa.William Becklean Biography and Olympic Results | Olympics at Sports-Reference.com Becklean valmistui Yalen yliopistosta vuonna 1958. Hän myös paini ja nyrkkeili. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1936 syntyneet Luokka:Elävät henkilöt
Reposaaren linnakepuisto

Reposaaren linnakepuisto on Porin Reposaaressa sijaitseva 1930-luvulla rakennettu rannikkopuolustusjärjestelmä. Linnoitus on saaren eteläosassa, Reposaaren taajaman länsipuolella. Alue on kokonaisuudessaan noin 20 hehtaarin suuruinen. Linnakepuisto koostuu kahdesta tykkiasemasta, kahdesta ammusvarastosta, kolmesta miehistö- ja lääkintäkorsusta, tulenjohtoasemasta ja tähystystornista sekä näitä yhdistävistä juoksuhaudoista. Betonista rakennetut tykkiasemat, ammusvarastot ja tulenjohtoasema ovat alkuperäisiä. Puurakenteiset korsut sekä tähystystorni on rakennettu uudelleen 1990- ja 2000-luvuilla, samoin kuin yhdyshautojen puiset seinämät. == Historia == Linnakepuisto oli alun perin Reposaaren merisuojeluskunnan rannikkopatteri ja se rakennettiin vapaaehtoisvoimin vuonna 1935. Patterin rakentamisen rahoitti kauppaneuvos Werner Hacklin, se on tiettävästi Suomen ainoa yksityisin varoin rakennettu rannikkopatteri. Sen tarkoitus oli suojata Porin satamaa, sekä myös itse kaupunkia. Patteri oli merisuojeluskunnan hallinnassa syksyn 1939 ylimääräisiin kertausharjoituksiin saakka, jolloin Puolustusvoimat otti sen komentoonsa. Samalla patteri laajennettiin linnoitukseksi. Talvisodan aikana seudun saaristopatterit onnistuivat pudottamaan yhden venäläisen pommikoneen Reposaaren länsipuolelle. Myös Reposaaren patteri häiritsi useita kertoja miinoitus- ja pommitustehtävissä olleita vihollisen lentokonelaivueita. Jatkosodan aikana linnoituksessa oli aseistuksena neljä ruotsalaista 76 K 02-kenttätykkiä. Linnakkeen ulkopuolella oli kolme Canet 152/45 C-rannikkotykkiä. Lisäksi lähistöllä oli kaksi 87 K 95-kenttätykkiä ja Kallon saaressa kuusi 40 ja 75 mm:n ilmatorjuntatykkiä. Niillä ei kuitenkaan osallistuttu enää sotatoimiin. Linnake oli puolustusvoimien hallussa aina vuoteen 1964 saakka, jolloin aseistus purettiin. Jäljelle jäi kaksi Canet- tykkiä, joilla järjestettiin harjoitusammuntoja vielä 1980-luvun loppuun asti. Molemmat tykit ovat edelleen paikoillaan museoituina. Rapistunut linnoitus kunnostettiin ensimmäistä kertaa vuonna 1992 ja uudelleen 2007–2008. == Lähteet == == Aiheesta muualla == *Reposaaren linnakepuisto Pori-tiedossa Luokka:Suomen linnoitukset Luokka:Porin nähtävyydet Luokka:Porin historia Luokka:Talvisodan suomalainen ilmatorjunta Luokka:Jatkosodan suomalainen ilmatorjunta
Hän tuli ikkunasta

Hän tuli ikkunasta on Hannu Lemisen ohjaama elokuva olympiavuodelta 1952. Vahingossa Turun lentoasemalle päätynyt uusi jääkiekkovalmentaja Tom Mack (Tauno Palo) ihastuu kahvilassa muotipiirtäjä Leila Linnaan (Helena Kara). Romanssi kehittyy, ja tarinaan liittyy myös timanttien salakuljetusta.Päivän elokuvia. Tv-maailma 11/2012, s. 25. == Näyttelijät == == Tuotanto == Elokuvan musiikki on Olli Hämeen ensimmäinen elokuvatyö. Elokuvasta leikattiin pitkiä jaksoja pois, jolloin hävisi muun muassa Maikki Länsiön tarjoilijan rooli. Taustaa. Elonet.fi. Viitattu 3.3.2014. Elokuvaan sisältyy katkelma oman aikansa jääkiekosta, jota pelattiin ilman suojuksia.Pajukallio, Arto: Elokuvat. Helsingin Sanomat 22.3.2012, s. D 7. Oiva Salan esittämä homorooli on varhaisimpia suomalaisessa elokuvassa.HWR: Hän tuli ikkunasta. Viikon tv- elokuvia, Tv-maailma 9/2014, s. 11. == Vastaanotto == Aikalaiskritiikissä vastaanotto oli etenkin juonen suhteen tyly. Helena Kara sai kuitenkin tunnustusta, ja Tauno Palon todettiin olevan elokuvan pelastus. Myöhemmin 1990-luvun televisioesityksen aikaan kriitikko kuitenkin löysi elokuvasta mielenkiintoista kulttuurihistoriallista antia ja totesi sen puolustavan paikkaansa kotimaisena screwball-komediana, jossa on aistittavissa olympialaisten kuumeisen odotuksen vaikutus tunnelmaan.Juonikuvaus ja lehdistöarvioita. Elonet.fi. Viitattu 19.3.2012. Eräässä 2000-luvun kritiikissä todetaan, että elokuvassa on liiaksi aineksia, joista ei ole saatu kootuksi kunnon tulosta. Kuvaus saa kiitosta. (Tv-maailma 11/2012) Henri Waltter Rehnström toteaa, että näppärän vuoropuhelun ansiosta juoni kulkee notkeasti (Tv-maailma 9/2014). == Lähteet == Luokka:Hannu Lemisen ohjaamat elokuvat Luokka:Suomalaiset mustavalkoelokuvat Luokka:Suomalaiset romanttiset komediat Luokka:Vuoden 1952 suomalaiset elokuvat
Michael Steinbach

Michael Steinbach (s. 3. syyskuuta 1969 Überlingen, Baden-Württemberg) on saksalainen entinen soutaja. Hän kilpaili vuoden 1992 kesäolympialaisissa Barcelonassa ja oli siellä mukana voittamassa kultaa pariaironelikossa.Michael Steinbach Biography and Olympic Results | Olympics at Sports-Reference.com == Lähteet == Luokka:Saksalaiset soutajat Luokka:Saksalaiset olympiavoittajat Luokka:Vuonna 1969 syntyneet Luokka:Elävät henkilöt
Jeb Ivey

Jeb Ivey (s. 7. marraskuuta 1980) on yhdysvaltalainen koripalloilija. Portlandin osavaltionyliopiston kasvatti Ivey on pelannut urallaan Saksanhttp://www.basket.fi/uutiset/kaikki_uutiset/korisliiga/?x122519=8048842, Suomen ja Islanninhttp://www.joensuunkataja.fi/katajabasket/joukkueet/miehet/09-10/ivey.php pääsarjoissa sekä Ranskassa. Ivey pitää hallussaan virallista maailmanennätystä heitettyään 177 peräkkäisessä ottelussa onnistuneen kolmen pisteen heiton.http://www.oregonlive.com/vikings/index.ssf/2014/07/former_portland_state_standout.html Tammikuussa 2012 Iveysta tuli Suomen miesten pääsarjojen kaikkien aikojen tarkin vapaaheittäjä.http://www.basket.fi/uutiset/etusivun_uutiset2/?x33156=11571908 Saman vuoden maaliskuussa Ivey siirtyi Jukka Toijalan ohi Suomen pääsarjassa peräkkäisissä otteluissa onnistunut kolmen pisteen heitto -tilaston kärkipaikalle.http://yle.fi/urheilu/lajit/koripallo/kotimaa/2012/03/bisons- takamies_heittamalla_historiankirjoihin_3304942.html 16\. toukokuuta 2013 mennessä hän oli onnistunut kolmen pisteen heitossa 158 peräkkäisessä Suomessa pelatussa ottelussaan. Lisäksi Iveylla on perättäin onnistuneiden vapaaheittojen Suomen ennätys. 16. toukokuuta 2013 mennessä hän oli onnistunut 50 perättäisessä vapaaheitossa.http://www.basket.fi/uutiset/etusivun_uutiset2/?x33156=17688768http://yle.fi/urheilu/lajit/koripallo/kotimaa/2012/03/takamiestahti_ivey_jatkaa_loimaalla_3326396.html Heinäkuussa 2016 Ivey siirtyi 3+1-vuotisella sopimuksen Suomen I-divisioona A:ssa pelanneeseen Espoo Unitediin.http://www.basket.fi/uutiset/kaikki_uutiset/?x122462=40952158http://www.espoounited.fi/kaksinkertainen- korisliiga-finaalien-mvp-jeb-ivey-espoo-unitedin/ Iveylla on vaimo ja kaksi poikaa. == Saavutukset == === Henkilökohtaiset saavutukset === * Korisliigan finaalien MVP 2012, 2013 * Korisliigan vuoden ulkomaalaisvahvistus 2012 * Saksan pääsarjan tähdistöottelussa 2008 * Islannin pääsarjan tähdistöottelussa 2006 * Islannin pääsarjan tähdistöottelutapahtuman 3 pisteen heittokilpailun voitto 2006 === Joukkuesaavutukset === * Suomen liigacup-hopeaa 2013 * Suomen mestaruus 2012 ** SM-pronssia 2011 * Islannin mestaruus 2006 ** hopeaa 2007 * Islannin cup-hopeaa 2005 == Katso myös == * Luettelo 500 syöttöä saavuttaneista Korisliiga-pelaajista == Lähteet == * Jeb Ivey Suomen Koripalloliitto * Profiili Joensuun Katajan sivuilla === Viitteet === == Aiheesta muualla == * Jeb Ivey basketball profile eurobasket.com Luokka:Yhdysvaltalaiset koripalloilijat Luokka:Vuonna 1980 syntyneet Luokka:Elävät henkilöt
André Willms

André Willms (s. 18. syyskuuta 1972 Magdeburg) on entinen saksalainen soutaja. Hän voitti kultaa pariaironelikossa sekä kesäolympialaisissa 1992 Barcelonassa että kesäolympialaisissa 1996 Atlantassa. Lisäksi hän sai siinä pronssia kesäolympialaisissa 2000 Sydneyssä ja sijoittui siinä viidenneksi kesäolympialaisissa 2004 Ateenassa.André Willms Biography and Olympic Results | Olympics at Sports-Reference.com == Lähteet == Luokka:Saksalaiset soutajat Luokka:Saksalaiset olympiavoittajat Luokka:Vuonna 1972 syntyneet Luokka:Elävät henkilöt
Screwballkomedia

Screwballkomedia on alkujaan yhdysvaltalainen komediaelokuvan lajityyppi, joka tuli suosituksi 1930-luvun laman aikana ja kukoisti vielä 1940-luvun alussakin. Sille ovat ominaisia nopeat nokkelat heitot, farssimaiset tilanteet, todellisuuspakoiset aiheet ja juonenkulku, jossa on flirttiä ja avioliittoa.Screwball Comedy - Modern Times Screwball-komedia kuvaavat usein yhteiskuntaluokkien ristiriitaa, kuten elokuvassa Tapahtui eräänä yönä (1934) ja Godfrey järjestää kaiken (1936). Myös teattereiden farssinäytelmiä sanotaan joskus screwball-komedioiksi. ==Historiaa== Screwballkomedia syntyi tarjoamaan lohtua ja naurua 1930-luvun lamavuosina. Niiden farssimaiset tapahtumat ja nopea, nokkela dialogi kritisoivat usein rikkaita ihmisiä, suurteollisuutta, liike-elämää, pikkukaupunkien ahdasmielisyyttä, vallanpitäjiä ja muita pyhinä pidettyjä instituutioita, usein myös avioliittoa. Naiset näyttäytyvät screwballkomedioissa usein älykkäinä, itsenäisinä ja tasa-arvoisina ja kykenevät aivan yhtä piikittelevään sanailuun kuin miehetkin. Juonenkäänteisiin kuuluivat miesten ja naisten vastakkainasettelun ohella mitä erikoisimmat tapahtumat, kuten kidnappaus, muistinmenetys tai elokuvan Hätä ei lue lakia karannut leopardi.Goulart, Ron: Screwball Comedies , St. James Encyclopedia of Popular Culture, Gale 2000. Vaatii HighBeam-tilauksen. Screwballkomedioita tehtiin Hollywoodissa 1930-luvun alusta 1940-luvun puoleenväliin yhteensä yli 200. Niiden naispäärooleja näyttelivät usein muun muassa Rosalind Russell, Carole Lombard, Jean Arthur, Claudette Colbert, Myrna Loy ja Irene Dunne. Miespääosien suosikkeja olivat Cary Grant, Joel McCrea, Melvyn Douglas, Fred MacMurray ja William Powell. Toinen toistaan oudompia sivuhahmoja näyttelivät usein Alice Brady, Charlie Ruggles, Eugene Pallette, Eve Arden, Mischa Auer, Una Merkel, Robert Benchley, William Demerest, Franklin Pangborn, Billie Burke ja Luis Alberni. Monet heistä leimautuivat screwball-”maailman” oudoiksi tyypeiksi niin, että heidän oli vaikea saada muunlaisia rooleja. Arvostetuimpiin screwballkomedioiden ohjaajiin kuului 1940-luvun alkupuolella Preston Sturges, joka myös käsikirjoitti itse elokuvansa. Muita screwballkomedioiden ohjaajia olivat Frank Capra, Howard Hawks, Gregory LaCava, Mitchell Leisen, Ernst Lubitsch ja Lewis Milestone. Suomalaisesta screwballkomediasta esimerkki on Hän tuli ikkunasta.Päivän elokuvia, Tv-maailma, 11/2012 sivu 25 ==Tunnettuja screwballkomedioita== *1936: Godfrey järjestää kaiken (My Man Godfrey) *1937: Ei mikään pyhää (Nothing Sacred) *1938: Hätä ei lue lakia (Bringing Up Baby) *1939: Poikamiesäiti (Bachelor Mother) *1939: Ninotchka *1940: Meidän vastaeronneiden kesken (His Girl Friday) *1941: Nauru kahleitten takana (Sullivan’s Travels) *1942: Kadettiheila (The Major and the Minor) *1942: Hullujen paratiisi (The Palm Beach Story) *1943: Poikamiesansa (The More the Merrier) ==Lähteet== Luokka:Elokuvalajityypit
Agía Pelagía (Kythera)

Agía Pelagía () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 419 (vuonna 2011). Agía Pelagía on osa Potamóksen kyläyhdyskuntaa ja sijaitsee Kytheran koillisrannikolla. Kylästä on matkaa saaren pääkaupunkiin Chóraan 20 kilometriä. Agía Pelagía oli kalastajakylä 1950-luvulle saakka. Se alkoi kasvaa 1980-luvulla, ja nykyisin kylä keskittyy erityisesti matkailuun. Kylä on nykyisin saaren suurin matkailukeskittymä. Agía Pelagíassa on satama, useita ravintoloita, kauppoja ja hotelleja. Kylän läheisyydessä on useita rantoja, kuten Fyrí Ámmos ja Loréntso. Hieman ennen Agía Pelagíaa, Potamóksen suunnasta saavuttaessa, on juomakelpoinen lähde. Legendan mukaan lähteestä juonut tulee menemään naimisiin Kytheralla. Myös Ágia Sofían tippukiviluola sijaitsee lähellä. == Lähteet == == Aiheesta muualla == * Kuva kylästä Luokka:Kytheran kylät
Xue Haifeng

Xue Haifeng (; s. 13. tammikuuta 1980) on kiinalainen jousiampuja. Hän kilpaili yksilökilpailussa sekä vuoden 2004 kesäolympialaisissa Ateenassa että vuoden 2008 kesäolympialaisissa Pekingissä. Jälkimmäisellä kerralla hän osallistui myös joukkuekilpailuun ja oli siinä mukana saamassa pronssia.Xue Haifeng Biography and Olympic Results | Olympics at Sports-Reference.com == Lähteet == Luokka:Kiinalaiset jousiampujat Luokka:Kiinalaiset olympiamitalistit Luokka:Vuonna 1980 syntyneet Luokka:Elävät henkilöt
Kristina Poplavskaja

Kristina Poplavskaja (-Bagvilienė; s. 24. heinäkuuta 1971 Vilna) on liettualainen entinen soutaja. Hän sai pronssia pariairokaksikossa vuoden 2000 kesäolympialaisissa Sydneyssä. Hän oli aiemmin kilpaillut kesäolympialaisissa 1992 Barcelonassa ja sijoittunut yksikössä yhdenneksitoista.Kristina Poplavskaja Biography and Olympic Results | Olympics at Sports-Reference.com == Lähteet == Luokka:Liettualaiset soutajat Luokka:Liettualaiset olympiamitalistit Luokka:Vuonna 1971 syntyneet Luokka:Elävät henkilöt
Sarah Siegelaar

Sarah Elaine Siegelaar (s. 4. lokakuuta 1981 Heemstede) on alankomaalainen soutaja. Hän oli mukana saamassa kahdeksikossa pronssia vuoden 2004 kesäolympialaisissa Ateenassa ja sitten hopeaa vuoden 2008 kesäolympialaisissa Pekingissä. Hän on olympiamitalistisoutaja Olivier Siegelaarin sisko.Sarah Siegelaar Biography and Olympic Results | Olympics at Sports-Reference.com Maailmanmestaruuskilpailuissa Siegelaar saavutti hopeaa perämiehettömässä nelosessa Milanossa 2003. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1981 syntyneet Luokka:Elävät henkilöt
Olivier Siegelaar

Olivier Siegelaar (s. 24. lokakuuta 1986 Haarlem) on alankomaalainen soutaja. Hän on Sarah Siegelaarin veli.Olivier Siegelaar Biography and Olympic Results | Olympics at Sports-Reference.com Siegelaar kuului kahdeksikon olympiapronssia saavuttaneeseen Alankomaiden joukkueeseen Rio de Janeirossa 2016. Hän oli samassa veneluokassa neljäs vuoden 2008 kesäolympialaisissa Pekingissä ja viides Lontoossa 2012. MM-kilpailuissa hän on saavuttanut kahdeksikossa pronssia 2009 ja 2015, ollut neljäs 2010 ja kuudes 2011 sekä sijoittunut perämiehettömässä nelosessa neljänneksi 2014. Junioreiden MM-kilpailuissa hän sai pariaironelosessa pronssia 2004. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1986 syntyneet Luokka:Elävät henkilöt
John Guidetti

John Alberto Guidetti (s. 15. huhtikuuta 1992 Tukholma, Ruotsi) on ruotsalainen jalkapalloilija. Hän edustaa Espanjan Primera Divisiónissa pelaavaa Celta Vigoa ja on pelipaikaltaan on hyökkääjä. == Seurajoukkueura == Guidetti aloitti jalkapalloilu-uransa Brommapojkarnan junioriakatemiasta, josta hän siirtyi myöhemmin perheensä muuton myötä kenialaiseen Ligi Ndogoon. Huhtikuussa 2008 hän teki juniorisopimuksen englantilaisen Manchester Cityn kanssa, joka oli pituudeltaan kolmivuotinen.The Swedish Wayne Rooney IMScouting. Viitattu 19.3.2012. Kesällä 2010 Manchester Cityn päävalmentaja Roberto Mancini halusi nähdä Guidettin pelaavan seuran edustusjoukkueessa, minkä ansiosta hän matkasi joukkueen mukana Yhdysvaltoihin harjoitusleirille.City set to launch Guidetti Manchester Evening News. Viitattu 19.3.2012. Hän pelasi ensimmäisen ottelunsa harjoituskaudella portugalilaista Sporting Lissabonia vastaan.US Tour: City slip to defeat Manchester City FC. Viitattu 19.3.2012. Kaksi kuukautta myöhemmin 22. syyskuuta 2010 hän teki virallisen ensiesiintymisensä englantilaisseurassa liigacupin ottelussa West Bromwich Albionia vastaan. 25\. marraskuuta 2010 Guidetti teki kuukauden lainasopimuksen Burnleyn kanssa, jonka jälkeen sitä oli mahdollisuus jatkaa.Burnley sign Manchester City striker John Guidetti BBC Sport. Viitattu 19.3.2012. Ensimmäistä kertaa avauskokoonpanossa hän oli 26. joulukuuta 2010 ottelussa Barnsleytä vastaan, jossa syntyi myös hänen ensimmäinen ja ainoa maalinsa joukkueessa. Kesän 2011 siirtoikkunan viimeisenä päivänä hän siirtyi kauden kestävällä lainasopimuksella alankomaalaiseen Feyenoordiin. == Lähteet == == Aiheesta muualla == * John Guidettin esittely World Football -sivustolla Luokka:Ruotsalaiset jalkapalloilijat Luokka:Vuonna 1992 syntyneet Luokka:Elävät henkilöt
Albertus Wielsma

Albertus Wielsma (19. joulukuuta 1883 Amsterdam – 26. maaliskuuta 1968 Amsterdam) oli alankomaalainen soutaja. Hän kilpaili vuoden 1908 kesäolympialaisissa Lontoossa ja oli siellä mukana saamassa pronssia perämiehettömässä nelikossa.Albertus Wielsma Biography and Olympic Results | Olympics at Sports-Reference.com == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1883 syntyneet Luokka:Vuonna 1968 kuolleet
Bernardus Croon

Bernardus Hermanus Croon (11. toukokuuta 1886 Amsterdam – 30. tammikuuta 1960 Amsterdam) oli alankomaalainen soutaja. Hän kilpaili vuoden 1908 kesäolympialaisissa Lontoossa ja oli siellä mukana saamassa pronssia perämiehettömässä nelikossa.Bernardus Croon Biography and Olympic Results | Olympics at Sports-Reference.com == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1886 syntyneet Luokka:Vuonna 1960 kuolleet
Johannes I

Johannes I on ainakin seuraavien hallitsijoiden ja kirkonmiesten nimi: *Johannes I Antiokialainen, Antiokian patriarkka 429–441 *Pyhä Johannes I, paavi 523–526 *Johannes I Tzimiskes, Bysantin keisari 969–976 *Johannes I, Trebizondin keisari 1235–1238 *Johannes (I), Suomen piispa 1286–1290 *Johannes (I) Khrysostomos, Konstantinopolin arkkipiispa 398–404 *Yohannes I, Etiopian keisari 1667–1682
Pidemmälle viety

Pidemmälle viety on Vieläki Lepposaa -rap-yhtyeen ja rap-artisti Haamun 4. huhtikuuta 2012 julkaistu yhteisalbumi. Se julkaistiin Joku Roti Recordsin kautta. Albumin kappaleesta "Selviytymisoppia" julkaistiin musiikkivideo toukokuussa 2011. == Kappaleet == # # # # # # # (mukana Ronskibiitti) # (mukana Jodarok) # # # (mukana Lempi-Joe) # (mukana Hannibal) # == Arvostelut == * Redrum-187: Redrum-187 == Lähteet == Luokka:Vieläki Lepposaan albumit Luokka:Haamun albumit Luokka:Vuoden 2012 albumit
Bonnie Dunbar

Bonnie Jeanne Dunbar (s. 3. maaliskuuta 1949) on yhdysvaltalainen insinööri ja entinen NASAn astronautti. Hän on viiden avaruussukkulalennon veteraani. ==Koulutus== * 1971: B.Sc, keraamitekniikka, University of Washington * 1975: M.Sc. keraamitekniikka, University of Washington * 1983: Ph.D. mekaaninen/biolääketieteellinen tekniikka, Houstonin yliopisto Dunbarin materiaalitieteen ja fysiologian väistöskirja käsitteli simuloidun avaruuslennon vaikutuksia luuston vahvuuteen ja murtumakestävyyteen. Dunbar työskenteli Rockwell Internationalilla Kaliforniassa avaruussukkulan lämpöeristyksen parissa. Dunbarilla on yksityislentäjän lupakirja. Dunbar oli naimisissa astronauttikollega Ronald Segan kanssa. Heillä ei ole lapsia. ==Ura NASAssa== Dunbar työskenteli hyötykuormavirkailijana/lennonjohtajana Johnsonin avaruuskeskuksessa vuonna 1978. Hän työskenteli lennonjohtajana Skylabin tuhoutuessa ilmakehässä 1979 minkä jälkeen hän työskenteli avaruussukkulan hyötykuormien integroinnin parissa.NASA biographySpacefacts biography Dunbarista tuli NASAn astronautti elokuussa 1981. Helmikuussa 1994 hän harjoitteli Tähtikaupungissa, Venäjällä 13 kuukautta venäläisen avaruusasema Mirin kolmikuukautisen lennon varamiehistössä. Maaliskuussa 1995 hän sai Kosmonauttien koulutuskeskus Juri Gagarinissa pätevyyden pitkäkestoisten Mir- miehistöjen lennolle. Viiden avaruussukkulalennon veteraanina Dunbar on viettänyt yli 1 208 tuntia (50 päivää) avaruudessa. Dunbar toimi tehtäväspesialistina avaruussukkulalennoilla STS-61-A Challenger (Spacelab- missio) 30.10.–6.11.1985, STS-32 Columbia 9.–20.1.1990 ja STS-71 Atlantis 27.6.–7.7.1995 (ensimmäinen avaruussukkulan telakointi Miriin ja miehistöjen vaihto), ja toimi hyötykuormasta vastaavana sukkulalennoilla STS-50 Columbia 25.6.–9.7.1992 ja STS-89 Endeavour 22.–31.1.1998. Lähdettyään NASAsta syyskuussa 2005 Dunbar työskenteli yksityisen seattlelaisen avaruus- ja ilmailumuseon Museum of Flightin johdossa huhtikuuhun 2010. ==Katso myös== *Luettelo naisavaruuslentäjistä ==Lähteet== ==Aiheesta muualla== *Elämäkerta NASAn sivulla *Spacefacts.de:n elämäkerta *NASA Johnson Space Center Oral History Project: Bonnie J. Dunbar Oral History Interviews (2004-2005) *GuidryNews.com: Table 53 Interview with Astronaut Dr. Bonnie Dunbar (11.8.2002) (Real Audio Media äänitiedostolinkki) Luokka:Yhdysvaltalaiset avaruuslentäjät Luokka:Vuonna 1949 syntyneet Luokka:Elävät henkilöt
Aladdin (musikaali)

Aladdin on Disneyn samannimiseen animaatioelokuvaan pohjautuva musikaali, joka sai ensi-iltansa Yhdysvalloissa Seattlen 5th Avenue Theatressa heinäkuussa 2011.A Whole New World! Disney’s Aladdin Eyes Broadway Run Viitattu 12.2.2013. Musikaalia alettiin esittämään myös Broadwaylla New Amsterdam Theatressa maaliskuussa 2014.Mary Poppins to Fly Out of New Amsterdam Theatre; Aladdin Headed to Broadway Viitattu 12.2.2013. Musikaali sai viisi Tony-ehdokkuutta. Teoksen musiikista vastaa Alan Menken ja sanoituksista Howard Ashman, Tim Rice ja Chad Bequelin. Tarina seuraa taikalampun löytävän köyhän nuoren miehen, Aladdinin, elämää. ==Suomalainen versio== Suomessa musikaali sai ensi-iltansa Polar Illusionsin tuottamana kaksikielisenä versiona Aleksanterin teatterissa syksyllä 2012, missä sitä esitettiin noin kahden kuukauden ajan, elokuusta lokakuuhun.http://www.aladdinmusikaali.fi/liput/ Teoksen käsikirjoitus oli eri kuin Broadway-versiossa. Musikaalin pääosissa nähtiin Jon-Jon Geitel sekä Anna Victoria Eriksson ja sen ohjasi Samuel Harjanne. ===Roolitus=== *Aladdin – Jon-Jon Geitel *Prinsessa Jasmine – Anna Victoria Eriksson *Jafar – Markku Nenonen *Jago – Jerry Wahlforss *Henki – Antti L. J. Pääkkönen *Abu – Hanna Mönkäre *Rajah – Ville Eerola *Razoul – Jucci Hellström *Sulttaani – Juha Pihanen == Katso myös == * Aladdin (elokuva) == Lähteet == Luokka:Yhdysvaltalaiset musikaalit
DNA-sekvensseri

DNA-sekvensseri on tieteellinen tutkimuslaite, jota käytetään DNA:n sekvensoinnissa. Kun laitteeseen sijoitetaan tutkittavaa DNA:ta sekvensseri selvittää siitä adeniinin, guaniinin, sytosiinin ja tymiinin järjestyksen. Laite tuottaa DNA:n emäsjärjestyksestä tekstiraportin. DNA-molekyyli on ollut tunnettu aines ihmisen soluissa jo 1800-luvun lopulla. Ensimmäisen nukleiinihapon eristi Friedrich Miescher (1844-1895). Vuonna 1927 geneetikot esittivät teorian, että perimää ohjaa solun tumassa oleva toimiva kemiallinen mekanismi. Vuonna 1953 James D. Watson (s. 1928), Francis Crick (1916-2004) ja Rosalind Franklin (1920-1958) ratkaisivat DNA:n kaksoiskierrerakenteen. Genomin perusrakenteen tunteminen oli ensimmäinen askel geneettisen koodin avaamisessa. Aikaisemmat menetelmät DNA:n emäsjärjestyksen avaamiseksi olivat työläitä ja vaativat myrkyllisten kemikaalien sekä radioaktiivisten materiaalien käyttöä. Vuonna 1986 Leroy Hood (s. 1938) kehitti ensimmäisen sekvensointikoneen. Tämä puoliautomaattinen kone käytti nukleoidiemästen tunnistuksessa neljää fluoresoivaa väriainetta. Prototyyppi lisensoitiin Applied Biosystemsille, joka vuonna 1987 esitteli ensimmäisen automaattisen DNA-sekvensserin, mallimerkiltään ABI 370A. Se hyödyntää Sangerin sekvensointimenetelmää. Tätä tekniikkaa hyödynsivät ensimmäisen sukupolven sekvensserit. Uuden menetelmän avulla ihmisen perimän selvitysprojekti nopeutui ja uusien sekvensserimallien avulla DNA:n sekvensointi on nopeutunut edelleen. Kun koko ihmisen perimän selvittäminen maksoi vuonna 2003 noin 3 miljardia dollaria, niin vuoteen 2014 mennessä hinnan odotetaan laskevan 1000 dollariin.Chaline, s. 209 ==Lähteet== * ===Viitteet=== Luokka:Genomiikka